**SF.3.4.08.07 – Poziv na dostavu projektnih prijedloga “Uključivanje djece i mladih u riziku od socijalne isključenosti u sport”**

|  |  |
| --- | --- |
| **PITANJA** | **ODGOVORI** |
| **2. PRAVILA PDP-a** | |
| Poštovani, molim odgovore/ pojašnjenja:  1. Zašto je za pokazatelje SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima i SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima zadana ista propisana minimalna vrijednost kada jedan pokazatelj obuhvaća one koji su se u aktivnost uključili a drugi one koji su je uspješno, sukladno uvjetima Poziva, izvršili? Kako ta dva broja mogu biti ista, odnosno kako se u POA unosi ista vrijednost?  2. Mogu li sudionici trenirati s polaznicima koji nisu sudionici na projektu? Znači ne u izoliranim skupinama nego skupinama kombiniranim od sudionika projekta i druge članova sportskog kluba?  3. Jesu li ADHD i autizam nalazi obuhvaćeni uvjetima za pripadnost ciljnoj skupini?  4. Spadaju li u ITO samo ugovori o radu ili i drugi obluci ugovornih odnosa: ugovor o djelu, studentski ugovor, autorski ugovor, npr. honorar za voditelja radionice temeljem ugovora o djelu ili SV ugovor za koordinatora aktivnosti PV?  5. Može li se za UPA angažirati vanjski stručnjak - obrtnik koji izdaje fakturu? | 1. Sukladno točki 2.1. Specifični ciljevi PDP-a s ciljnim skupinama i pokazateljima Uputa za prijavitelje, **minimalni doprinos** za pokazatelj Specifičnog cilja 1, **SF.3.4.08.07-01** Broj pripadnika ranjive/ih skupine/a koji su sudjelovali u projektnim aktivnostima je **10**.  **Minimalni doprinos** za pokazatelj Specifičnog cilja 1, **SF.3.4.08.07-02** Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima je **vrijednost pokazatelja SF.3.4.08.07-01** Broj pripadnika ranjive/ih skupine/a koji su sudjelovali u projektnim aktivnostima.  Primjena oba pokazatelja je **obavezna**.  Dakle, minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja.  Napominjemo, ako je za pokazatelj SF.3.4.08.07-01 navedeno npr. 12 osoba, i kod pokazatelja SF.3.4.08.07-02 mora biti navedeno 12 osoba.  Smatrat će se da je osoba postigla minimalnu razinu sudjelovanja kada ostvari **minimalno 60 % predviđenih sati trajanja pojedine projektne aktivnosti** (sportske i sportsko-rekreativne aktivnosti), pri čemu **sama projektna aktivnost iznosi minimalno 70 treninga u trajanju od minimalno 45 minuta** (1 školski sat = 45 minuta) **u okviru jedne godine od početka provođenja pojedine projektne aktivnosti**. Navedeno provođenje sportskih i sportsko-rekreativnih aktivnosti podrazumijeva i aktivnosti koje se odvijaju tijekom školskih praznika.  Broj sudionika koji se navede u Prijavnom obrascu mora biti ostvaren provedbom projekta.  2. Uputama za prijavitelje nije propisano da u projektnim aktivnostima u kojima sudjeluju pripadnici ciljne skupine ne smiju sudjelovati osobe koje nisu pripadnici ciljne skupine.  3. Sukladno točki 2.1. Specifični ciljevi PDP-a s ciljnim skupinama i pokazateljima Uputa za prijavitelje, ciljna skupina odnosi se na pripadnike sljedećih ranjivih skupina:   * djeca i mladi u riziku od socijalne isključenosti (nezaposlenih roditelja, roditelja korisnika dječjeg doplatka, bez odgovarajuće roditeljske skrbi, samohranih roditelja, iz jednoroditeljskih obitelji, iz obitelji s troje ili više djece); * djeca s teškoćama u razvoju i mladi s invaliditetom; * djeca i mlađe punoljetne osobe s problemima u ponašanju.   U točci 2.2. Dokazivanje ciljne skupine navedeno je da za ciljnu skupinu **Djeca s teškoćama u razvoju i mladi s invaliditetom** dokazna dokumentacija obuhvaća sljedeće**:**   * liječnička potvrda ili druga medicinska dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama ili * potvrda o upisu u Registar osoba s invaliditetom ili nalaz/mišljenje/rješenje relevantnog tijela koje dokazuje vrstu ili stupanj ili postotak oštećenja.“. Ukoliko sudionik posjeduje neku od navedenih potvrda, može se smatrati pripadnikom ciljne skupine.   4. Sukladno točki 2.7.1. Prihvatljive vrste troškova Uputa za prijavitelje, izravni troškovi osoblja su troškovi koje je moguće jasno identificirati i koji proizlaze iz **Ugovora o radu** ili **Rješenja između poslodavca i radnika**, a odnose se na trošak rada djelatnika/zaposlenika između poslodavca i fizičke osobe. Trošak rada osoblja odnosi se na osoblje koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta.  5. Uputama za prijavitelje nisu propisana ograničenja za angažiranje vanjske usluge za aktivnost Upravljanje projektom i administracija.  Upravljanje projektom i administracija je neizravni trošak koji je dio paušalne stope od 40% na izravne troškove osoblja. |
| Poštovani,    Nastavno na objavljeni Poziv za dostavu projektnih prijedloga „Uključivanje djece i mladih u riziku od socijalne uključenosti u sport“, ljubazno Vas molimo odgovore na pitanja:    1. Ako projekt predviđa ukupno 6 postojećih ili unaprijeđenih programa sportskih i sportsko-rekreativnih aktivnosti za ciljne skupine, može li se provedba organizirati tako da se tijekom prve godine provedu 3 programa, a tijekom druge godine preostala 3?    2. Ukoliko pripadnik ciljne skupine tijekom prve godine projekta sudjeluje u jednom programu i ostvari minimalno 60% dolazaka, postoji li obveza da ta osoba sudjeluje i tijekom druge godine projekta te mora li ostvariti minimalno 60% dolazaka kako bi se smatrala prihvatljivim pokazateljem?    3. Planirani broj pripadnika ciljne skupine uključenih u projekt je 30 osoba, a projekt će sadržavati 6 različitih postojećih i/ili unaprijeđenih programa sportskih i sportsko-rekreativnih aktivnosti. Mora li svaki pojedini pripadnik ciljne skupine sudjelovati na minimalno 60% predviđenih sati svakog programa ili je dovoljno da u jednom programu ostvari predviđenih 60% kako bi se smatrao pokazateljem specifičnog cilja?    4. Dostavlja li se „4\_Obrazac programa sportskih i sportsko-rekreativnih aktivnosti“ prilikom prijave na natječaj? | 1. Sukladno točki 2.5. Prihvatljive projektne aktivnosti i mjerljivi ishodi Uputa za prijavitelje, za mjerljivi ishod 1. Broj provedenih postojećih i/ili unaprijeđenih programa sportskih i sportsko-rekreativnih aktivnosti za ciljne skupine, navedeno je sljedeće:  *„Mjerljivi ishod smatra se ostvarenim provedbom programa sportskih i sportsko-rekreativnih aktivnosti, odnosno* ***održavanjem minimalno 70 treninga u trajanju od minimalno 45 minuta (1 školski sat = 45 minuta) u okviru jedne godine od početka provođenja pojedine projektne aktivnosti za pripadnike ciljne skupine****.*  *Napomena: Navedeno provođenje sportskih i sportsko rekreativnih aktivnosti podrazumijeva i aktivnosti koje se odvijaju tijekom školskih praznika.*  *Ukoliko se isti program provodi više puta tijekom trajanja projekta, isti se može brojiti samo jednom u doprinos vrijednosti mjerljivog ishoda.*  *U slučaju provedbe više različitih programa, svaki se ubraja u doprinos vrijednosti mjerljivog ishoda te je za svaki provedeni program potrebno dostaviti dokaznu dokumentaciju.“*  2. Prijavitelj treba planirati doprinos pokazateljima navedenima u točki 2.1 Specifični ciljevi PDP-a s ciljnim skupinama i pokazateljima Uputa za prijavitelje. Smatrat će se da je osoba postigla minimalnu razinu sudjelovanja kada ostvari minimalno 60 % predviđenih sati trajanja pojedine projektne aktivnosti (sportske i sportsko-rekreativne aktivnosti), pri čemu sama projektna aktivnost iznosi minimalno 70 treninga u trajanju od minimalno 45 minuta (1 školski sat = 45 minuta) u okviru jedne godine od početka provođenja pojedine projektne aktivnosti. Dakle, ukoliko pripadnik ciljne skupine ostvari minimalno 60% dolazaka tijekom prve godine, smatra se da je doprinos pokazatelju ostvaren. Svaki pripadnik ciljne skupine može se samo jednom brojati u doprinos pokazatelju, neovisno o vremenu koje je potrebno za ispunjenje tog pokazatelja.  3. Sukladno točki 2.1. Uputa za prijavitelje, svaki pripadnik ciljne skupine se može samo jednom brojati u doprinos pokazatelju bez obzira na broj aktivnosti u kojima sudjeluje.  Pokazatelj SF.3.4.08.07-02 Broj pripadnika ranjive/ih skupine/a **koji su postigli minimalnu razinu** sudjelovanja u projektnim aktivnostima obuhvaća pripadnike ciljne skupine koji su postigli minimalnu razinu sudjelovanja. Smatrat će se da je osoba postigla minimalnu razinu sudjelovanja kada ostvari **minimalno 60 % predviđenih sati trajanja pojedine projektne aktivnosti** (sportske i sportsko-rekreativne aktivnosti), **pri čemu sama projektna aktivnost iznosi minimalno 70 treninga u trajanju od minimalno 45 minuta (1 školski sat = 45 minuta) u okviru jedne godine od početka provođenja pojedine projektne aktivnosti.** Navedeno provođenje sportskih i sportsko-rekreativnih aktivnosti podrazumijeva i aktivnosti koje se odvijaju tijekom školskih praznika.  Propisana minimalna vrijednost je vrijednost pokazatelja SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima. Broj sudionika koji se navede u Prijavnom obrascu mora biti ostvaren provedbom projekta.  4. Navedeni obrazac ne dostavlja se prilikom prijave na natječaj. U točki 3.1. Izgled, sadržaj i podnošenje projektnog prijedloga Uputa za prijavitelje navedeni su obavezni dokumenti koje projektni prijedlog mora sadržavati. Obrazac 4. Obrazac programa sportskih i sportsko-rekreativnih aktivnosti) koristi se kao dokazna dokumentacija za ostvarenje Mjerljivog ishoda 1. |
| Poštovani  prema uputama za prijavitelje obvezne aktivnosti unutar projekta su:  1.Provedba postojećih i/ili unaprijeđenih programa sportskih i sportsko-rekreativnih aktivnosti za ciljne skupine  2.Provedba edukativnih radionica o važnosti sporta i zdravih životnih navika za ciljne skupine  KV - Komunikacija i vidljivost  UP - upravljanje projektom  U ovom pozivu specifični cilj 1 koji je i obvezan je:  Osiguranje dostupnosti sportskih i sportsko-rekreativnih sadržaja za ranjive skupine s ciljem povećanja njihove socijalne uključenosti (sa obvezna 2 pokazatelja: SF.3.4.08.07-01 i SF.3.4.08.07-02) - naše pitanje glasi: što upisujemo pod NAZIV specifičnog cilja? Da li možemo naziv specifičnog cilja upisati isti kao i specifični cilj: Osiguranje dostupnosti sportskih i sportsko-rekreativnih sadržaja za ranjive skupine s ciljem povećanja njihove socijalne uključenosti ili pod Naziv upisati neku skraćenu verziju istog?  U prilogu šaljemo sliku ekrana - označeno crvenom bojom da shvatite što Vas pitamo.  Isto tako sliku ekrana obveznih aktivnosti - da li je to u redu? | Sukladno točki 2.1. Specifični ciljevi PDP-a s ciljnim skupinama i pokazateljima Uputa za prijavitelje, naziv Specifičnog cilja 1. glasi: „Osiguranje dostupnosti sportskih i sportsko-rekreativnih sadržaja za ranjive skupine s ciljem povećanja njihove socijalne uključenosti“.  Prilikom ispunjavanja projektne prijave preporučljivo je koristiti dokument Prijavni obrazac uz upute za popunjavanje u sustavu eKohezija za Program Učinkoviti ljudski potencijali 2021. - 2027., koji je objavljen u sklopu natječajne dokumentacije Poziva.  Na ovaj PDP primjenjuju se Korisničke upute za komponentu Platforme Fondovi EU za upravljanje fondovima kohezijske omotnice „eKohezija“- prijavitelji objavljene na portalu eKohezija (Upute za korisnike sustava, a koriste se za prijavu u sustav i podnošenje projektnog prijedloga) i unutar spomenutog sustava eKohezija. Predmetnim uputama može se pristupiti putem poveznice [https://ekohezija.gov.hr/.](https://ekohezija.gov.hr/) |
| Poštovani  prema uputama za prijavitelje, pokazatelj SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima = minimalan broj je 10, a pokazatelj SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima propisana minimalna vrijednost je navedena: "Vrijednost pokazatelja SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima" - da li to znači da je isto minimalan broj 10? | Sukladno točki 2.1. Specifični ciljevi PDP-a s ciljnim skupinama i pokazateljima Uputa za prijavitelje, **minimalni doprinos** za pokazatelj Specifičnog cilja 1, **SF.3.4.08.07-01** Broj pripadnika ranjive/ih skupine/a koji su sudjelovali u projektnim aktivnostima je **10**.  **Minimalni doprinos** za pokazatelj Specifičnog cilja 1, **SF.3.4.08.07-02** Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima je **vrijednost pokazatelja SF.3.4.08.07-01** Broj pripadnika ranjive/ih skupine/a koji su sudjelovali u projektnim aktivnostima.  Primjena oba pokazatelja je **obavezna**.  Dakle, minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja.  Napominjemo, ako je za pokazatelj SF.3.4.08.07-01 navedeno npr. 12 osoba, i kod pokazatelja SF.3.4.08.07-02 mora biti navedeno 12 osoba.  Smatrat će se da je osoba postigla minimalnu razinu sudjelovanja kada ostvari **minimalno 60 % predviđenih sati trajanja pojedine projektne aktivnosti** (sportske i sportsko-rekreativne aktivnosti), pri čemu **sama projektna aktivnost iznosi minimalno 70 treninga u trajanju od minimalno 45 minuta** (1 školski sat = 45 minuta) **u okviru jedne godine od početka provođenja pojedine projektne aktivnosti**. Navedeno provođenje sportskih i sportsko-rekreativnih aktivnosti podrazumijeva i aktivnosti koje se odvijaju tijekom školskih praznika.  Broj sudionika koji se navede u Prijavnom obrascu mora biti ostvaren provedbom projekta. |
| Poštovani  prema uputama za prijavitelje, stranica 16. naveli ste da je kriterij odabira sudionika u projektnim aktivnostima - redoslijed zaprimanja prijava sudionika - u fusnoti ste detaljnije naveli:  "Prijavitelji su dužni u projektnom prijedlogu opisati način odabira ciljnih skupina. Isto se smatra ispunjenim navođenjem kriterija odabira sudionika, sukladno odredbama u ovoj točki. Pojašnjavanja u postupku dodjele bespovratnih sredstava vezano uz navedeni opis su moguća u slučaju izostanka navoda o kriteriju odabira sudionika ili u slučaju nejasnoća ili proturječnih dijelova ili ukoliko kriterij odabira ciljne skupine nije naveden sukladno ovoj točki."  1. Možete li detaljnije pojasniti što mislite pod načinom odabira ciljnih skupina kakav bi opis bio prihvatljiv ?  2.Prema uputama za prijavitelje, pokazatelj SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima = minimalan broj je 10, a pokazatelj SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima propisana minimalna vrijednost je navedena: "Vrijednost pokazatelja SF.3.4.08.07-01 Broj pripadnika ranjive/ih skupine/a koji su sudjelovali u projektnim aktivnostima" - da li to znači da je isto minimalan broj 10? | 1. Kao što je navedeno u fusnoti u točki 2.1. Specifični ciljevi PDP-a s ciljnim skupinama i pokazateljima, Prijavitelji su dužni u projektnom prijedlogu opisati način odabira ciljnih skupina. Isto se smatra ispunjenim navođenjem kriterija odabira sudionika, sukladno odredbama u ovoj točki. Kriterij odabira sudionika je redoslijed zaprimanja prijava sudionika. Prijavitelj/Partner mora osigurati jasan revizijski trag o provedenom postupku odabira kako bi se utvrdilo da su poštivani kriteriji odabira za sudionike te načela jednakog postupanja i zabrane diskriminacije. Slijedom navedenog prijavitelji u prijavi trebaju navesti da je kriterij odabira sudionika redoslijed zaprimanja prijava, pri čemu se ne smiju navoditi/koristiti drugi/dodatni kriteriji odabira sudionika, jer bi se u tom slučaju smatralo da kriterij odabira nije naveden sukladno točki 2.2. UzP-a.  2. Sukladno točki 2.1. Specifični ciljevi PDP-a s ciljnim skupinama i pokazateljima Uputa za prijavitelje, **minimalni doprinos** za pokazatelj Specifičnog cilja 1, **SF.3.4.08.07-01** Broj pripadnika ranjive/ih skupine/a koji su sudjelovali u projektnim aktivnostima je **10**.  **Minimalni doprinos** za pokazatelj Specifičnog cilja 1, **SF.3.4.08.07-02** Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima je **vrijednost pokazatelja SF.3.4.08.07-01** Broj pripadnika ranjive/ih skupine/a koji su sudjelovali u projektnim aktivnostima.  Primjena oba pokazatelja je **obavezna**.  Dakle, minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja.  Napominjemo, ako je za pokazatelj SF.3.4.08.07-01 navedeno npr. 12 osoba, i kod pokazatelja SF.3.4.08.07-02 mora biti navedeno 12 osoba.  Smatrat će se da je osoba postigla minimalnu razinu sudjelovanja kada ostvari **minimalno 60 % predviđenih sati trajanja pojedine projektne aktivnosti** (sportske i sportsko-rekreativne aktivnosti), pri čemu **sama projektna aktivnost iznosi minimalno 70 treninga u trajanju od minimalno 45 minuta** (1 školski sat = 45 minuta) **u okviru jedne godine od početka provođenja pojedine projektne aktivnosti**. Navedeno provođenje sportskih i sportsko-rekreativnih aktivnosti podrazumijeva i aktivnosti koje se odvijaju tijekom školskih praznika.  Broj sudionika koji se navede u Prijavnom obrascu mora biti ostvaren provedbom projekta. |
| Prema uputama za prijavitelje, str.19. naveli ste:  "Napomena: Za provedbu aktivnosti 1 prihvatljiva je i prilagodba programa sportskih i sportsko-rekreativnih aktivnosti te, ukoliko je primjenjivo, uključivanje nužne stručne podrške za osiguranje sudjelovanja djece s teškoćama u razvoju i mladih s invaliditetom u sportskim i sportsko-rekreativnim aktivnostima, pri čemu se za provedbu aktivnosti mogu angažirati vanjski stručnjaci."  Možete li detaljnije opisati što bi značilo da je prihvatljiva prilagodba sportskih programa i aktivnosti?  Uključenje stručne podrške za djecu s teškoćama-koji bi vanjski stručnjaci bili prihvatljivi koje struke?  Da li se mogu angažirati prihvatljivi vanjski stručnjaci za ostalu ciljnu skupinu, osim za djecu s teškoćama, npr. za djecu iz siromašnih obitelji ili djecu s problemima u ponašanju ako da koji?  Na kakav ugovor je prihvatljiv angažman navedenih stručnjaka? | Prihvatljiva prilagodba sportskih i sportsko-rekreativnih aktivnosti uključuje unaprjeđenje ili izmjene koje su u postojećim programima potrebne za uključivanje pripadnika ciljne skupine (djecu s teškoćama u razvoju i mlade s invaliditetom).  Upute za prijavitelje ne definiraju struku stručnjaka. Prijavitelj je dužan procijeniti koja struka bi najbolje odgovarala predviđenim aktivnostima u projektu. Prilikom sklapanja ugovora, prijavitelj je dužan poštivati odredbe nacionalnog zakonodavstva i primjenjive nacionalne propise. Sklapanje ugovora s vanjskim stručnjacima koji su u skladu s nacionalnim zakonodavstvom su prihvatljivi.  Angažiranje vanjskih stručnjaka moguće je u sklopu provedbe svih projektnih aktivnosti.  Sukladno točki 2.5. Prihvatljive projektne aktivnosti i mjerljivi ishodi Uputa za prijavitelje, za provedbu aktivnosti 1. Provedba postojećih i/ili unaprijeđenih programa sportskih i sportsko-rekreativnih aktivnosti za ciljne skupine, **prihvatljivo je uključivanje nužne stručne podrške za osiguranje sudjelovanja** **djece s teškoćama u razvoju i mladih s invaliditetom** u sportskim i sportsko-rekreativnim aktivnostima, pri čemu se za provedbu aktivnosti mogu angažirati vanjski stručnjaci.  Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje. |
| Poštovani  prema uputama za prijavitelje:  navedeni mjerljivi ishod 1 - održavanje sportskih i sportsko rekreativnih aktivnosti - možete li specificirati na koje se konkretno aktivnosti odnosi i tko može održavati navedene aktivnosti npr. da li isključivo osoba koja ima diplomu kineziološkog fakulteta ili to može biti osoba koja uopće nema diplomu fakulteta te struke nego npr. ima završeni tečaj koji se upisuje u radnu knjižicu ili ima rekreativno iskustvo / praksu u takvim sportskim aktivnostima?  Što se sve odnosi na sportske aktivnosti: da li je to konkretan neki sport ili u to može pripadati i vježbe rekreacije, pilatesa, trčanje i sl  Mjerljivi ishod 2 - edukativne radionice: da li radionice može održati osoba koja ima završen fakultet prehrambeni ili tečaj na području zdrave prehrane a koji se upisuje u radnu knjižicu i da li to mogu biti teme zdrave prehrane više nutricionističke npr. a koje bi pomogle djeci da se zdravije hrane i time zdravije žive. | U članku 3. Zakona o sportu (NN 141/22) definirano je što se smatra sportskom rekreacijom. Dakle, sportske aktivnosti ne odnose se samo na sport, već i na sportsko rekreativne aktivnosti, koje doprinose zdravlju, psihološkom rasterećenju i općenito boljoj kvaliteti života.  Naziv Mjerljivog ishoda 2. je: „Broj provedenih edukativnih radionica za podizanje svijesti o **važnosti bavljenja sportskim aktivnostima i zdravim životnim navikama**.“ Kao što je navedeno u opisu mjerljivog ishoda, radionice će obuhvatiti teme kao što su fizička aktivnost, zdrave navike, timski rad i prednosti sportskog sudjelovanja, s naglaskom na prilagodbu sadržaja potrebama djece s teškoćama u razvoju, mladih s invaliditetom te djece i mlađih punoljetnih osoba s problemima u ponašanju. Dakle, prihvatljive su i druge teme, ali u kontekstu sporta, a ne isključivo zdravijeg života.  Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično. |
| Poštovani  upute za prijavitelje str.34 - možete li detaljnije razraditi prihvatljivi trošak: troškovi vanjskih usluga neposredno vezanih uz provedbu projektnih aktivnosti.  Koji bi to troškovi vanjskih usluga vezani uz provedbu projektnih aktivnosti bili prihvatljivi? | Sukladno točki 2.7.1. Prihvatljive vrste troškova Uputa za prijavitelje, u okviru ostalih izravnih troškova prihvatljivi su troškovi vanjskih usluga, ali samo onih koje su izravno povezane s provedbom projektnih aktivnosti, stoga je o tome potrebno voditi računa.  Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje. |
| Poštovani  prema uputama za prijavitelje, str.35 pod neizravni troškovi naveli ste da su prihvatljivi troškovi upravljanja - možete li detaljnije specificirati na koje se to troškove odnosi? | Sukladno točki 2.7.1. Prihvatljive vrste troškova Uputa za prijavitelje, neizravni troškovi su svi prihvatljivi troškovi nastali provedbom projekta, koje nije moguće nedvojbeno i izravno povezati s jednom ili više projektnih aktivnosti, već s provedbom projekta u cjelini. Takvi troškovi mogu uključivati administrativne troškove za koje je teško utvrditi vrijednost koja se veže uz provedbu aktivnosti. Tipični neizravni troškovi su troškovi upravljanja, troškovi postupka zapošljavanja, računovodstveni troškovi, trošak struje, vode, telefona i sl.  Troškovi upravljanja projektom i administracija su neizravni troškovi te se za te troškove prilikom provjera i odobravanja zahtjeva za nadoknadom sredstava neće vršiti kontrola popratne dokumentacije, osim u slučaju sumnje na počinjenu nepravilnost/prijevaru. |
| Prema uputama za prijavitelje, str.25 navedeno je da  Partner mora biti jedan od sljedećih pravnih subjekata:  1. Ustanove upisane u Evidenciju pravnih osoba u sportu ili Registar pravnih i fizičkih osoba koje obavljaju djelatnost socijalne skrbi,  2. Osnovne i srednje škole koje imaju osnovano školsko sportsko društvo,  3. Ustanove iz sustava visokog obrazovanja,  4. Dječji vrtići,  5. Udruge upisane u Evidenciju pravnih osoba u sustavu sporta ili Registar pravnih i fizičkih osoba koje obavljaju djelatnost socijalne skrbi ili koje u registru udruga imaju navedenu minimalno jednu razrađenu djelatnost (br. 11.1.2., 11.1.3., 11.1.4., 11.2.4., 11.2.13., 11.2.16., 11.3.3.).  Da li je dovoljno prema ovome, da partner zadovoljava samo 1 točku da bi bio prihvatljiv, npr. samo točka 1 ili samo točka 5. da su udruge upisane u evidenciju pravnih osoba u sustavu sporta - da li ako je udruga upisana u evidenciju pravnih osoba u sustavu sporta dovoljno da udruga ima navedenu sportsku djelatnost: organiziranje i vođenje sportskog natjecanja, a kineziterapijski program nema, i da li je sa takvom djelatnošću udruga prihvatljiva da bude prijavitelj ili partner (izvadak iz evidencije za udrugu šaljemo u prilogu). | U točki 2.6.2. Formiranje Partnerstva i prihvatljivi Partneri Uputa za prijavitelje propisani su uvjeti koje pojedini Partner mora ispunjavati. Dakle, što se tiče Udruge koje su upisane u Evidenciju pravnih osoba u sustavu sporta ili Registar pravnih i fizičkih osoba koje obavljaju djelatnost socijalne skrbi ili koje u registru udruga imaju navedenu minimalno jednu razrađenu djelatnost (br. 11.1.2., 11.1.3., 11.1.4., 11.2.4., 11.2.13., 11.2.16., 11.3.3.), iste moraju ispuniti sljedeće uvjete:   * do dana predaje projektnog prijedloga biti upisane u Registar udruga **te** * do dana predaje projektnog prijedloga biti upisane u Evidenciju pravnih osoba u sportu **ili** * do dana predaje projektnog prijedloga biti upisane u Registar pravnih i fizičkih osoba koje obavljaju djelatnost socijalne skrbi **ili** * imati navedenu minimalno jednu razrađenu djelatnost koja prema Klasifikaciji djelatnosti udruga spada pod razine br. 11.1.2. Pomoć i podrška osobama s invaliditetom, 11.1.3. Pomoć i podrška djeci, 11.1.4. Pomoć i podrška mladima, 11.2.4. Rana intervencija, 11.2.13. Organiziranje slobodnih aktivnosti, 11.2.16. Osobna asistencija, 11.3.3. Poboljšanje kvalitete života i zdravlja socijalno isključenih. (Provjera navedenog uvjeta izvršit će se uvidom u Registar udruga u dijelu Djelatnosti kojima se ostvaruju ciljevi u stupcu pod nazivom „Razrada djelatnosti“.)   Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera te ne može zamijeniti niti prejudicirati ishod pojedinih faza postupka odabira kako su opisane u Uputama za prijavitelje PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog Prijavitelja/Partnera. |
| Radi se o tome da udruga nema specificiranu vrstu sporta, tu je prazno u izvatku u evidenciji sporta, već je navedena djelatnost: organiziranje i vođenje sportskog natjecanja | Molimo pogledati prethodni odgovor. |
| Poštovani,  molimo vas pojašnjenje uvjeta prihvatljivosti partnera u projektu. Naime, na stranici 25. UzP se u uvjetima pravne osobnosti partnera pod točkom 5. navode 3 kategorije udruga: udruge u sportu ili udruge u socijalnoj skrbi ili udruge koje imaju registriranu najmanje jednu socijalnu djelatnost. Istovremeno, u tekstu s uvjetima pravne osobnosti na stranici 27. UzP može se iščitati da su prihvatljive samo 2 kategorije: udruge u sportu ili udruge u socijalnoj skrbi koje imaju registriranu najmanje jednu socijalnu djelatnost. Pretpostavljamo da u tekstu na stranici 27. nedostaje riječ "ili", no ipak vas molimo pojašnjenje navedenih uvjeta prihvatljivosti. | Da, radi se o tehničkoj omašci koja ne utječe na status Partnera.  U točki 2.6.2. Formiranje Partnerstva i prihvatljivi Partneri Uputa za prijavitelje ispravan tekst glasi, sukladno i preostalim dijelovima točke 2.6.2:  *„Udruge upisane u Evidenciju pravnih osoba u sustavu sporta ili Registar pravnih i fizičkih osoba koje obavljaju djelatnost socijalne skrbi ili koje u registru udruga imaju navedenu minimalno jednu razrađenu djelatnost (br. 11.1.2., 11.1.3., 11.1.4., 11.2.4., 11.2.13., 11.2.16., 11.3.3.)*   * *do dana predaje projektnog prijedloga biti upisane u Registar udruga40 te* * *do dana predaje projektnog prijedloga biti upisane u Evidenciju pravnih osoba u sportu41 ili* * *do dana predaje projektnog prijedloga biti upisane u Registar pravnih i fizičkih osoba koje obavljaju djelatnost socijalne skrbi42* ***ili*** * *imati navedenu minimalno jednu razrađenu djelatnost koja prema Klasifikaciji djelatnosti udruga spada pod razine br. 11.1.2. Pomoć i podrška osobama s invaliditetom, 11.1.3. Pomoć i podrška djeci, 11.1.4. Pomoć i podrška mladima, 11.2.4. Rana intervencija, 11.2.13. Organiziranje slobodnih aktivnosti, 11.2.16. Osobna asistencija, 11.3.3. Poboljšanje kvalitete života i zdravlja socijalno isključenih.* 43 „ |
| Poštovani/a,  Imam pitanje vezano uz prihvatljivost troškova:  - Ukoliko je kao partner u projektu dječji vrtić, jesu li prihvatljivi izravni troškovi osoblja-troškovi zaposlenih odgojatelja/ica za vrijeme provođenja sportskog programa koje će se provoditi uz vodstvo ugovorenog vanjskog stručnjaka? Isto pitanje vrijedi i za osoblje osnovne škole koje je u ulozi prijavitelja. | U točki 2.5. Uputa za prijavitelje propisane su obvezne aktivnosti koje su prihvatljive za financiranje, a točka 2.7. Uputa definira prihvatljive troškove. Izravni troškovi osoblja su oni koji se odnose na trošak rada osoblja koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta. S obzirom kako odgajatelji/ce zaposlene u dječjem vrtiću nisu uključene u provedbu projektnih aktivnosti (primjerice u provedbu postojećih i/ili unaprijeđenih programa sportskih i sportsko-rekreativnih aktivnosti za ciljne skupine) navedeni troškovi nisu prihvatljivi kao izravni troškovi osoblja**.**  Troškovi osoblja osnovne škole koje također nije uključeno u provedbu projektnih aktivnosti ne smatra se izravnim troškovima osoblja. |
| Poštovani,  zanima nas kako možemo platiti nastavnike koji će sudjelovati u provedbi projekta. Ako to rade u okviru svog redovnog posla, može li se školi refundirati iznos koji je taj nastavnik radio na projektu ili će se to smatrati dvostrukim financiranjem, s obzirom da će plaću za tu osobu škola svakako dobiti od Ministarstva?  Je li dozvoljeno prikazati prekovremene sate nastavnika koji će projekt provoditi izvan redovne nastave? | Ukoliko su zaposlenici zaposleni na puno radno vrijeme u osnovnoj školi te naknadu za troškove plaće ostvaruju iz javnih izvora (državnog proračuna), a za isti bi se tražila isplata iz sredstava projekta koji se financira iz ESF+, radilo bi se o dvostrukom financiranju.  Sukladno Uputi o prihvatljivosti troškova plaća i troškova povezanih s radom u okviru projekata financiranih iz ESF+ u RH 2021. – 2027., rad nastavnika koji sudjeluju u provedbi projekta u sklopu svog redovnog radnog vremena ili prekovremeno je prihvatljiv trošak, no ukoliko se plaća za redovan i/ili prekovremeni rad isplaćuje iz sredstava državnog proračuna, isplata sredstava školi za utvrđene prihvatljive troškove rada nastavnika nije moguća.    Isto je definirano točkom 2.12. Dvostruko financiranje Uputa za prijavitelje: *„Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta. Zabranjeno je dvostruko financiranje iz drugog financijskog instrumenta EU te dvostruko financiranje iz bilo kojeg drugog javnog izvora, osim vlastitih sredstava Prijavitelja. Zabranjeno je dvostruko financiranje iz drugog financijskog instrumenta EU te dvostruko financiranje iz bilo kojeg drugog javnog izvora osim vlastitih sredstava Prijavitelja Uputa za prijavitelje.“* |
| **3. POSTUPAK PRIJAVE** | |
| Poštovani,  ljubazno Vas molim informaciju na koji način je moguće prijaviti se na online informativnu radionicu u vezi s pozivom „Uključivanje djece i mladih u riziku od socijalne isključenosti u sport“.  Zahvaljujem unaprijed na odgovoru. | Odgovor na upit dostavljen 9. lipnja 2025. elektroničkim putem:  “*Poštovani,*  *zahvaljujemo na Vašem upitu.*  *Sve informacije o online informativnoj radionici, kao i* [*prijavni obrazac*](https://docs.google.com/forms/d/e/1FAIpQLSerDSG7jjuuHWeAyFEM2uS36UTvlz1owTK4yMpwQ7jaz7-5Ww/viewform?usp=header) *možete pronaći na* [*mrežnim stranicama ESF+*](https://esf.hr/esfplus/najava-online-informativne-radionice-u-okviru-poziva-ukljucivanje-djece-i-mladih-u-riziku-od-socijalne-iskljucenosti-u-sport/)*.“* |